open-index/open-wikipedia-markdown huggingface dataset:
Amymone

**Amymone** (, ’viaton’) oli kreikkalaisessa mytologiassa yksi viidestäkymmenestä Danaoksen tyttärestä, danaideista. Hän purjehti muun perheensä mukana Libyasta Argokseen paetessaan setäänsä Aigyptosta, joka halusi naittaa veljentyttärensä viidellekymmenelle pojalleen.

Poseidon oli suitsinut Argoksen jokien alkulähteet sen jälkeen kun kaupungin perustaja Inakhos oli kiistassa kaupungin suojelijasta tuominnut tehtävän hänen sijastaan Heralle. Ensimmäisen version mukaan Amymone näki metsästäessään hirven, jota hän heitti keihäällään. Keihäs kuitenkin osui nukkuvaan satyyriin, joka neidon huomatessaan lähti ajamaan tätä takaa maatakseen tämän kanssa. Amymome pyysi Poseidonia apuun, joka saapui paikalle ja heitti satyyriä kolmikärjellään osuen kuitenkin kallioon. Satyyrin paettua Poseidon makasi itse Amymonen kanssa ja tämän jälkeen pyysi Amymonea vetämään kolmikärjen kalliosta. Syntyneestä halkeamasta alkoi virrata vettä. Tästä suhteesta syntyi Nauplios.

Tarinasta on useita hieman poikkeavia muunnelmia. Yhden mukaan kaupungin kärsiessä kuivuudesta Danaos lähetti tyttärensä etsimään vettä. Amymone nukahti kesken tehtävänsä, jolloin satyyri yritti vietellä hänet. Toisessa Poseidon ihastuu Amymoneen lähtiessään katsomaan tätä Tritonin kehotuksesta. Joissain muunnelmissa Poseidon yksinkertaisesti vain näyttää lähteen paikan.

Aigyptoksen saavuttua poikineen myöhemmin Argokseen Danaos antoi periksi veljensä vaateille säästääkseen Argoksen taistelulta. Hän kuitenkin käski tyttäriensä surmata miehensä heti hääyönä. Kuten muutkin hänen sisarensa, Hypermnestraa lukuun ottamatta, Amymone totteli isäänsä ja surmasi aviomiehensä Enkeladoksen.

Lernan hydralla oli pesä Amymonen löytämän lähteen vieressä.

## Lähteet
Tarha

**Tarha** tarkoittaa muun muassa:
*Aidattu alue, aitaus (esimerkiksi eläimille tai viljelykselle)
*Aidoin tai rakennuksin ympäröity piha, umpipiha
*eläintarha
*lastentarha eli päiväkoti
*jatulintarha, labyrinttikuvio
*tarhakalmisto
Vladimir Kovin

**Vladimir Kovin** (s. 20. kesäkuuta 1954 Neuvostoliitto) on venäläinen entinen jääkiekkoilija.

Kovin pelasi HC Torpedo Moskova-jääkiekkoseurassa. Kovin pelasi Neuvostoliiton jääkiekkomaajoukkueessa Challenge Cupissa 1979 ja voitti jääkiekon olympiakultaa 1984 talviolympiakisoissa. Hänet valittiin  Neuvostoliiton Hall of Fame -kuuluisuuksien galleriaan 1984.
Katsina (osavaltio)

**Katsina** on yksi Nigerian 36 osavaltiosta. Se sijaitsee maan pohjoisosassa. Katsinan pinta-ala on 24&nbsp;192 neliökilometriä. Vuoden 2006 väestönlaskennan alustavien tulosten mukaan Katsinassa oli 5&nbsp;792&nbsp;578 asukasta. Suurimmat  väestöryhmät ovat hausat ja fulanit. 

Katsinan  pääkaupunki on Katsina.  

Suurin osa Katsinasta kasvaa pensaikkoa, etelässä on myös puusavannia.

Katsina on maanviljelysaluetta, jonka päätuotteita ovat puuvilla, maapähkinät, hirssi, maissi, riisi, vehnä ja vihannekset. Maaperässä on kaoliinia ja asbestiä.  

## Lähteet

## Aiheesta muualla
Intian kommunistinen puolue (maolainen)

**Intian kommunistinen puolue (maolainen)** (, CPI(M)) on vuonna 2004 perustettu maolainen puolue, joka käy sissisotaa Intian hallitusta vastaan. Puolueen juuret ovat 1960-luvulla syntyneessä naxaliitti-liikkeessä. CPI(M) perustettiin  loppuvuodesta 2004, kun kaksi aiemmin itsenäistä maolaisjärjestöä, Intian kommunistinen puolue (marxilais-leniniläinen) (People's War) (1980–2004) ja Maolainen kommunistinen keskus (1975–2004) yhdistyivät. Puolueen sotilasjärjestön (People's Liberation Guerrilla Army) riveissä on arvioitu olevan nykyisin noin 10&nbsp;000 taistelijaa.

CPI(M):llä on toimintaa eri puolilla Intiaa. Vahvinta puolueen kannatus on Jharkhandissa, Andhra Pradeshissa ja Biharissa sekä Chhattisgarhissa, Maharashtrassa, Länsi-Bengalissa ja Orissassa. Puolue pitää hallussaan joitakin syrjäisiä alueita, joista käsin se pyrkii laajentamaan vallankumousta muualle Intiaan. Mao Zedongin oppeihin nojautuen CPI(M) pitää harjoittamaansa sotilaallista toimintaa "kansansotana". Intian hallitus pitää puoluetta terroristijärjestönä.

CPI(M) on Coordination Committee of Maoist Parties and Organizations of South Asia -yhteistyöelimen (CCOMPOSA) jäsen ja se tekee yhteistyötä kansainvälisen maolaisen Revolutionary Internationalist Movementin kanssa.

Kesäkuussa 2009 Intian hallitus määritteli maolaiskapinalliset virallisesti terroristeiksi. Samalla Intia kielsi kapinallisten järjestön avoimen toiminnan. Maolaiset eivät saa kokoontua tai kantaa aseita.

## Lähteet
Nikolai Beloborodov

**Nikolai Ivanovitš Beloborodov** (1827–1912) oli venäläinen harmonikanrakentaja.

Beloborodov kehitti Tulassa ensimmäisen kromaattisen venäläisen näppäinharmonikan vuonna 1870. Instrumentti oli kolmirivinen ja se oli merkittävä edistysaskel venäläisiin harmonikkamalleihin, jotka olivat olleet siihen asti diatonisia yksi- tai kaksirivisiä soittimia. Instrumentti oli ensiaskel arvostetun venäläisen bajan-harmonikkatyypin kehittymisessä.

## Lähteet
Edward Lloyd Thomas

**Edward Lloyd Thomas** (23. maaliskuuta 1825 – 8. maaliskuuta 1898) oli etelävaltioiden jalkaväenkenraali Yhdysvaltain sisällissodassa. Hän oli kotoisin Georgiasta.

Thomas oli syntynyt Clarken piirikunnassa Georgiassa. Hän valmistui Emory Collegesta ja palveli Meksikon–Yhdysvaltain sodassa toukokuusta 1847 elokuuhun 1848 toisena luutnanttina itsenäisessä georgialaiskomppaniassa. Sodan jälkeen hän viljeli plantaasia Georgiassa sisällissodan syttymiseen saakka.

Sen jälkeen kun Georgia erosi Unionista, Thomasista tuli eversti 35. Georgian jalkaväkeen lokakuussa 1861. Rykmentti sijoitettiin Joseph R. Andersonin prikaatiin, josta tuli osa A. P. Hillin kuuluisaa ”Kevyttä divisioonaa”. Palvellessaan rykmentinpäällikkönä Thomas haavoittui Mechanicsvillessä Seven Daysin sotaretken aikana. Haavoittuminen ei kuitenkaan ollut vakava ja Thomas pysyi palveluksessa. Kun Anderson lähti johtamaan Tredegar-rautatehdasta Richmondiin, Thomas ylennettiin prikaatin komentajaksi. Thomas komensi Georgian prikaatia kevyessä divisioonassa sodan loppuun ja oli läsnä kaikissa suurissa taisteluissa Pohjois-Virginian armeijassa. 

Kun divisioonan komentaja William Dorsey Pender haavoittui kuolettavasti Gettysburgin taistelussa, Thomas oli vanhin komentaja divisioonassa. Häntä ei kuitenkaan ylennetty divisioonan komentajaksi, kenties koska se käsitti kaksi Pohjois-Carolinan prikaatia eikä georgialainen ollut suosiossa. Thomas pysyi prikaatinkenraalina Appomattoxiin saakka.

Thomas palasi sodan jälkeen plantaasilleen. Vuonna 1885 presidentti Grover Cleveland nimitti Thomasin virkaan maahallinnossa. Thomas päätti elämänsä komennuksella intiaaniasiain toimistoon. Hän kuoli South McAlesterissa intiaaniterritoriossa, ja hänet on haudattu Kiowaan Oklahomaan.
Heinätori (Tampere)

**Heinätori** on Pyynikintorin kupeessa Tampereella sijaitseva tori, joka toimii nykyään pysäköintialueena ja hyötyjätepisteenä. Heinätori-nimitys juontaa juurensa siitä, että aikoinaan torilla harjoitettiin olki- ja heinäkauppaa. Maaseudulta tulleet isännät myivät täällä heinää kaupunkilaisille, joilla oli hevosia ja karjaa. Heinätori on ollut käytössä virallisena nimenä vuodesta 1907.

Torin laidalla on alun perin vaakahuoneena toiminut rakennus, joka oli myöhemmin kaupungin liikennelaitoksen kuljettajien taukotilana. Rakennus saneerattiin vuonna 2008 ruokaravintolaksi.

## Lähteet
Thomas Reade Rootes Cobb

**Thomas Reade Rootes Cobb** (10. huhtikuuta 1823 – 13. joulukuuta 1862) oli yhdysvaltalainen lakimies, kirjailija, poliitikko ja etelävaltioiden kenraali, joka kaatui Fredericksburgin taistelussa Yhdysvaltain sisällissodassa. 

Cobb syntyi Jeffersonin piirikunnassa Georgiassa, John A. Cobbille ja Sarah Rootes Cobbille. Hän oli Howell Cobbin nuorempi veli. Hän nai Marion Lumpkinin, joka oli Georgian korkeimman oikeuden oikeusneuvoksen Joseph Henry Lumpkinin tytär. He saivat kolme lasta.

Cobb valmistui 1841 Franklin Collegesta (nykyisin Georgian yliopisto), missä hän oli Phi Kappa-kirjallisuusseuran jäsen. 1849–1857, hän oli reportterina Georgian korkeimmassa oikeudessa. Hän oli kiihkeä Unionista eroamisen kannattaja, ja oli eroamiskonvention jäsen. Hänet tunnetaan parhaiten tutkielmastaan orjuuden kannattamiseksi, nimeltään "Kysely neekeriorjuuden laista Yhdysvalloissa" (1858).

Sisällissodan aikana Cobb palveli konfederaation kongressissa, missä hän oli vähän aikaa sotilasasioiden puhemiehenä. Hän oli myös vastuullisena komiteassa, joka antoi konfederaation perustuslain.

Hän organisoi Cobbin legioonan myöhäiskesällä 1861 ja nimitettiin everstiksi konfederaation armeijaan 28. elokuuta 1861. Legioona sijoitettiin Pohjois-Virginian armeijaan. Se kärsi raskaita menetyksiä Maryland-sotaretkellä 1862. Hänet ylennettiin prikaatinkenraaliksi 1. marraskuuta 1862, mutta konfederaation kongressi ei vahvistanut ylennystä. Fredericksburgin taistelussa hän haavoittui kuolettavasti unionin tykinammuksesta, joka iskeytyi sisään Stephensin taloon Sunken Roadin lähellä Marye's Heightsissä. Hän vuoti kuiviin valtimon revettyä 13. joulukuuta 1862. Jotkut veteraanit todistivat myöhemmin että vamma saattoi aiheutui kiväärinluodista ja ampuja oli etelävaltioiden sotilas. Hänet on haudattu Oconee Hillin hautausmaahan Athensiin Georgiaan.
Bad Moon – pahan ote

**Bad Moon – pahan ote** () on vuonna 1996 ensi-iltansa saanut yhdysvaltalainen kauhuelokuva, jonka on ohjannut ja käsikirjoittanut Eric Red. Pääosassa esiintyvät Mariel Hemingway ja Michael Paré.

## Juoni
Toimittaja-kuvaaja Ted on tutkimusretkellä Nepalissa tyttöystävänsä kanssa. Heidän kimppuunsa hyökkää ihmissusi, joka tappaa Tedin tyttöystävän, mutta onnistuu vain haavoittamaan Tediä. Hän päättää matkata Yhdysvaltain luoteisosaan, jossa hän saisi elää eristyksessä tartunnan vuoksi. Ted kuitenkin päättää soittaa sisarelleen, joka tulee tapaamaan veljeään poikansa kanssa. Lähistöllä on kuitenkin tapahtunut murhia, ja poliisi tutkii aluetta. Ted päättää muuttaa asumaan hetkeksi sisarensa lähelle asuntoautoon. Ongelmia kuitenkin alkaa syntyä, kun poliisin mukaan lähistöllä liikkuu iso peto, ja perheen koira Thor yrittää kaikkensa suojellakseen perhettään.

## Näyttelijät

## Lähteet
Rubiinisatakieli

**Rubiinisatakieli** (*Calliope calliope*) on sieppoihin kuuluva varpuslintu, joka luokiteltiin ennen rastaaksi (Turdidae).

## Koko ja ulkonäkö
Linnun pituus on noin 14 cm, siipien kärkiväli 22,5–26 cm ja paino tavallisimmin 20–25 g. Kooltaan rubiinisatakieli on hieman punarintaa suurempi. Se on selkäpuolelta ruskea ja vatsapuolelta ruskeanharmaa. Koiraalla on valkoinen silmäkulmanjuova ja viiksijuova, ja sen kurkku on (rubiinin)punainen. Naaraan kurkku on valkoinen ja sen silmäkulmanjuova on likaisenvalkoinen. Nuori lintu muistuttaa muuten peruspukuista aikuista mutta sen siipien isoissa peitinhöyhenissä voi olla ruskeat kärjet ja naaman sekä kurkun kuviointi on himmeämpi. Rubiinisatakielen laulu muistuttaa lehtokertun laulua, mutta on voimakkaampi.

## Esiintyminen
Rubiinisatakieli elää Venäjällä Siperiassa ja Kaukoidässä, Kiinassa ja Japanin pohjoisimmilla saarilla. Euroopan populaation koko on 900–1&#8239;600 paria, kaikki Venäjän puolella. Maailman kannan kokoa ei tiedetä, mutta Euroopan kannan on arvioitu olevan alle puoli prosenttia maailman kannasta. Laji on muuttolintu, joka talvehtii Etelä- ja Kaakkois-Aasiassa. Se on satunnaisesti tavattu myös muualla Euroopassa, Isossa-Britanniassa parisenkymmentä kertaa.  Suomessa se on tavattu vuoden 2025 loppuun mennessä neljästi, vuosina 1991, 2000, 2005 ja 2025. Kaikki havainnot ovat lokakuulta. Havainnoista yksi koskee kuollutta lintua, joka oli löytynyt varpuspöllön ruokavarastosta.

## Elinympäristö
Rubiinisatakieli korvaa punarinnan Uralilta itään, ja pesii samantapaisissa tiheissä ja pensaikkoisissa metsissä. Suosii ryteikköisiä, hoitamattomia sekametsiä. Talvehtimisalueilla se viihtyy pensaikoissa, pensasaidoissa, tienvarsipusikoissa ja teepensasviljelmillä, mielellään vesistön läheisyydessä.

## Lisääntyminen
Pesä on maassa mättään kupeessa tai tiheän pensaan tyvellä. Naaras munii tavallisimmin viisi munaa, joita se (ilmeisesti) hautoo yksin. Pesintä tunnetaan puutteellisesti. Pesii vain kerran kesän aikana.

## Ravinto
Rubiinisatakielen ravintoa ovat hyönteiset ja muut pienet selkärangattomat.

## Lähteet
* Cramp, Stanley (päätoim.) 1988: Handbook of the Birds of Europe, the Middle East and North Africa, V. – Oxford University Press. Hongkong.
Aleksanterintori

**Aleksanterintori** voi tarkoittaa:
* Turun Kauppatori, Turun Kauppatorin entinen nimitys
* Pyynikintori, Tampereen Pyynikintorin aiempi nimitys
Hannu-Ilari Lampila

**Hannu-Ilari Lampila** (s. 16. syyskuuta 1947 Helsinki) on suomalainen musiikkiarvostelija ja filosofian lisensiaatti.

Lampila kirjoittaa musiikkiarvosteluja Helsingin Sanomiin. Hän on perehtynyt muun muassa suomalaiseen oopperaan, josta hän on kirjoittanut Helsingin Sanomiin 1970-luvulta lähtien.
Lehden musiikkitoimittaja hänestä tuli 1983. Sitä ennen hän työskenteli vuodesta 1971 lähtien Helsingin yliopiston musiikkitieteen laitoksen assistenttina ja Erik Tawaststjernan tutkimusassistenttina.

## Teokset
**Pirkko Mannola*, WSOY, 2005
**Mirjamin laulu*, WSOY, 2000
**Suomalainen ooppera*, WSOY, 1997
**Sibelius*, Gummerus, 1984
**Jean Sibelius säveltäjä ja ihminen*, Valitut palat, 1982

### Suomentajana, toimittajana ja kirjoittajana
**Oopperan käsikirja,* 3. uud. p., Lazarus, John, 2002 suom. ja kirjoittanut osuuksia
*Gould, Glenn, *Glenn Gouldin kirjoituksia musiikista*, Otava, 1988, suom. ja valik.
* Osborne, Charles, *Ooppera tietosanakirja A-Ö*, Gummerus, 1984, tark. ja suom. osuuden kirj.
*Rich, Alan, *Ooppera*, Weilin + Göös, 1982, suom.
*Alain, Olivier , *Bach*, Kirjayhtymä, 1980, suom. ja teosesittely
*Lavagne, Andre, *Chopin*, Kirjayhtymä,1980 suom. ja tark.
*Rémy, Yves, *Mozart*, Kirjayhtymä, 1980 tark. ja suom.

## Lähteet
Lena Teckenberg

**Lena Kristina Teckenberg** (s. 17. maaliskuuta 1962) on suomalainen korkeushyppääjä. Hän voitti korkeushypyn Suomen-mestaruuden vuonna 1982. Teckenberg hyppäsi ennätystuloksensa 185 cm vuonna 1983. Hän edusti seuraa IF Sibbo-Vargarna.

## Saavutukset
Ulkoradat
*Korkeushyppy
**Suomen-mestaruus: 1982
**SM-hopea: 1979, 1981
**SM-pronssi: 1984
Sisäradat
*Viisiottelu
**SM-pronssi: 1982

## Lähteet
*
Hans van Breukelen

**Johannes Franciscus ”Hans” van Breukelen** (s. 4. lokakuuta 1956 Utrecht, Alankomaat) on alankomaalainen jalkapalloilija, pelipaikaltaan maalivahti. Hän voitti Euroopan-mestaruuden vuonna 1988.

Van Breukelen edusti seuratasolla vuosina 1976–1994 kotimaassaan Utrechtia ja PSV:tä sekä Englannissa Nottingham Forestia. Hän saavutti PSV:n riveissä kuusi Alankomaiden-mestaruutta ja kolme Alankomaiden cupin voittoa. Vuonna 1988 van Breukelen saavutti PSV:n riveissä Euroopan cupin voiton. Hän torjui loppuottelun rangaistuspotkukilpailussa Benfican ratkaisevan laukauksen.

Alankomaiden maajoukkueessa van Breukelen pelasi 73 ottelua vuosina 1980–1992. Hän edusti Alankomaita EM-kisoissa vuosina 1988 ja 1992 sekä MM-kisoissa vuonna 1990. Van Breukelen saavutti Alankomaiden riveissä Euroopan-mestaruuden vuonna 1988. Hän torjui loppuottelussa Neuvostoliiton Ihor Bilanovin rangaistuspotkun.

## Saavutukset
*Alankomaiden-mestaruus 1986, 1987, 1988, 1989, 1991, 1992
*Alankomaiden cupin voitto 1988, 1989, 1990
*Euroopan cupin voitto 1988
*Euroopan-mestaruus 1988
*Alankomaiden vuoden jalkapallomaalivahti 1987, 1988, 1991, 1992

## Lähteet

## Aiheesta muualla

*Kotisivut  
*Esittely 
*Maaottelutilastot 
*Video
Kaisa Siitonen

**Kaisa-Liisa Siitonen** (o.s. **Ylimäki**, s. 19. lokakuuta 1960 Alatornio) on suomalainen juoksija, jonka päämatkat olivat 800 metrin juoksu ja 1&nbsp;500 metrin juoksu. Hän voitti näillä matkoilla ulkoradoilla yhteensä kuusi ja sisäradoilla seitsemän Suomen mestaruutta. Siitonen edusti Alatornion Pirkkoja ja Helsingin Kisa-Veikkoja.

## Saavutukset
*800 metrin juoksu
**Suomen mestari: 1984, 1985, 1986
**SM-hopea: 1983, 1991
**SM-pronssi: 1978, 1980, 1989

*1 500 metrin juoksu
**Suomen mestari: 1988, 1989, 1991

*400 metrin juoksu
**SM-hopea: 1984

## Ennätykset
*400 metrin juoksu: 54,95 (1983)
*800 metrin juoksu: 2.02,12 (1986)
*1 000 metrin juoksu: 2.41,57 SE (1988)
*1 500 metrin juoksu: 4.10,69 (1989)

## Lähteet
* 
*
Mustakurkkurautiainen

**Mustakurkkurautiainen** (*Prunella atrogularis*) on pieni rautiainen, jota tavataan mantereisessa Aasiassa.

## Koko ja ulkonäkö
Mustakurkkurautianen on 13,5–14 cm pituinen eli rautiaisen kokoinen. Myös olemukseltaan se muistuttaa rautiaista. Kesäpuvussa erottuvat selvästi musta kurkku ja poski, jotka syyspuvussa osittain peittyvät vaaleampien höyhentenkärkien alle. Selvästi havaittava valkoinen tai vaalea silmäkulmajuova. Alapuolelta se on vaaleampi kuin rautiainen. Sukupuolet ovat samannäköisiä.

## Esiintyminen
Laji elää keskisessä Aasiassa Uralilta itään (alalaji *huttoni*) ja Luoteis-Venäjällä Uralin länsipuolella (nimialalaji *atrogularis*). Se on muuttolintu, joka talvehtii lähinnä Intiassa ja muualla Etelä-Aasiassa. Euroopassa mustakurkkurautiaista tavataan harvoin. Suomessa se on havaittu hyväksytysti 15 kertaa vuoden 2024 loppuun mennessä. Useimmat havainnot on tehty syys–joulukuussa, mutta myös pari kevät- ja talvehtimishavaintoa tunnetaan.

## Elinympäristö
Laji elää lisääntymisaikana pensaikoissa ja tiheissä kuusikoissa, muuttomatkoilla ja talvehtimisseuduilla erilaisissa pensaikoissa ja myös kulttuuriympäristössä.

## Lisääntyminen
Kuppimainen pesä on tavallisesti matalalla nuoren kuusen tai katajan oksalla ja sinisiä munia on 3–5. Naaras hautoo noin 12 päivää. Molemmat emot huolehtivat poikasista, jotka lähtevät pesästä 11–14 päivän ikäisinä. Emot ruokkivat poikasia maastossa vielä noin viikon ajan. Tavallisesti kaksi, joskus kolme pesyettä kesän aikana.

## Ravinto
Ravintona se käyttää etupäässä hyönteisiä ja muita pieniä selkärangattomia. Etenkin talvella se syö myös siemeniä.

## Lähteet
Rivers

**Rivers** on  Nigerian 36 osavaltiosta eteläisin ja väkiluvultaan kuudenneksi suurin. Se sijaitsee maan etelärannikolla Niger-joen sivuhaarojen suulla, Atlantin valtameren Guineanlahden rannalla. Riversin pinta-ala on 11&nbsp;077 neliökilometriä. Vuoden 2006 väestönlaskennan alustavien tulosten mukaan Riversissa oli 5&nbsp;185&nbsp;400 asukasta.

Riversin  pääkaupunki on Port Harcourt.  Paikallishallintoa varten osavaltio on jaettu 23 paikallishallintoalueeseen (LGA).

Alueella virtaa monia jokia, jokisuisto on tyypillistä mangrovesuota ja sisämaa trooppista sademetsää.

Rivers on raakaöljyn ja -kaasuntuotantoaluetta: noin 40% maan öljyntuotannosta on keskittynyt Riversiin. Kuitenkaan öljyn tuoma varallisuus ei ole levinnyt kaikille kansalaisille; korruptio on paha ongelma. Nigerian rahtimäärältään suurin satama eli Onnen satama sijaitsee Riversin osavaltiossa Port Harcourtista kaakkoon.

## Lähteet
Rusotasku

**Rusotasku** (*Oenanthe hispanica*) on pieni kivitaskuihin kuuluva lintu. Se on 13,5–15,5 cm pitkä ja syö hyönteisiä. Rusotaskua tavataan Välimeren ympäristössä, pääasiassa Espanjan ja Marokon alueilla, sekä Turkissa ja siitä itään Iraniin. 

Vuonna 2025 BirdLife Suomi jakoi itäiset ja läntiset rusotaskut eri lajeihin, rusotaskuksi (*Oenanthe hispanica*) ja kirjotaskuksi (*Oenanthe melanoleuca*). Suomen kaikkiaan kuudesta rusotasku/kirjotasku-havainnosta vain Varkaudessa 2018 havaittu kirjotasku on määritetty lajilleen. 

## Lähteet
Nancy A. Collins

**Nancy Averill Collins** (s. 1959) on yhdysvaltalainen kauhukirjailija. Häneltä on suomennettu Bram Stoker -palkittu esikoisromaani *Musta yö – tummat lasit* (1989).

## Suomennettu romaani

* 

## Suomennetut novellit

* ”Aphra” (1993), teoksessa *Värisyttävä kosketus 2*, 1995.
* ”Friikit” (1990), teoksessa *Tulilintu*, 1993.
* ”Mustan nahkan raivottaret” (1995), teoksessa *Himon anatomia*, 1997.
* ”Paholaisrakastaja” (1991), teoksessa *Kuoleman kirjat 2*, 1993.
* ”Jortsut joka yö” (1991), Tähtivaeltaja 3/1995.
* ”Vargr Rules!” (1992), teoksessa *Rock on rajaton kauhu*, 1993.

## Lähteet

* *Ulkomaisia kauhukirjailijoita*. Toimittaneet Jukka Halme ja Juri Nummelin. BTJ Kirjastopalvelu, 2005.
Colt’s Manufacturing Company

**Colt’s Manufacturing Company** (**CMC**) on Samuel Coltin Hartfordissa, Connecticutissa vuonna 1847 nimellä *Colt’s Patent Firearms Manufacturing Company* perustama yhdysvaltalainen asevalmistaja.

Colt on kehittänyt ja valmistanut useita tunnettuja aseita, kuten Texas Rangersin käyttämä Walker Colt ja Colt Single Action Army -revolveri (myös tunnettu nimillä *Colt Peacemaker* ja *Colt .45*). Myöhemmin valmistettuja tunnettuja revolvereita ovat Colt Python ja Colt Anaconda.

## Historia

Vuonna 1985 Coltin UAW-ammattiliittoon kuuluneet työntekijät menivät lakkoon vaatiessaan parempia palkkoja. Yhtiö ei kuitenkaan antanut periksi, vaan lakko kesti viisi vuotta. Coltin tuotteiden laatu huononi merkittävästi ammattitaidottoman rikkurityövoiman käytön vuoksi, ja 1988 Yhdysvaltain armeija antoi M16-rynnäkkökiväärin valmistuksen Fabrique Nationalelle. Lakko päättyi vasta, kun yhtiön ongelmien vuoksi omistajat myivät yhtiön yksityisille sijoittajille, Connecticutin osavaltiolle ja ammattiliitolle. Yhtiö päätyi kuitenkin Chapter 11 -yrityssaneeraukseen 1992.

Vuonna 1994 yhtiön osti Donald Zilkhan johtama Zilkha & Co. Yhtiö sai jälleen M4-karbiinin tilauksen armeijalta. 

Joulukuussa 1997 yhtiön toimitusjohtaja Ron Stewart kirjoitti *American Firearms Industry* -lehden pääkirjoituksessa kannattavansa liittovaltion tasoista aselupajärjestelmää, johon kuuluisivat koulutus ja kokeet. Zilkha oli myös tukenut newyorkilaista demokraattien senaattoria, joka tunnettiin aserajoitusten ajajana. NRA ja aseharrastajat järjestivät Coltin tuotteiden boikotin. Coltin boikotti alkoi hiipua vasta, kun merijalkaväen kenraaliluutnantti evp. William M. Keys nostettiin yhtiön johtoon 1999.

Armeijan ja poliisin käyttöön suunnattuja tuotteita valmistava Colt Defense irrotettiin yhtiöstä 2002. Puolustusteollisuuden omistajaksi tuli Sciens Capital, mutta yhtiöillä oli yhteinen tehdas West Hartfordissa. Colt Defense menestyi 2000-luvun alkupuolella Yhdysvaltojen Persianlahden sotien vuoksi. Vuodesta 2007 lähtien yhtiö oli kuitenkin jälleen miinuksella. Colt Defense osti Colt’s Manufacturing Companyn Zilkhalta 2013, jolloin yhtiöt yhdistyivät jälleen.

## Lähteet

## Aiheesta muualla

* Colt’s Manufacturing Company
Gunnar Andersen (mäkihyppääjä)

**Gunnar Andersen** (26. helmikuuta 1909 – 1988) oli norjalainen mäkihyppääjä. Andersen voitti kultaa normaalimäen kilpailussa MM-kisoissa vuonna 1930. 

## Aiheesta muualla
*Tilastot FIS:n sivuilla
Samuli Sirviö

**Janne Samuli Sirviö** (s. 12. maaliskuuta 1985) on vantaalainen laulaja-kitaristi-lauluntekijä, joka tunnetaan erityisesti Calf-yhtyeestä. Hän on opiskellut Vaskivuoren lukiossa.

Fullsteam Recordsin toimitusjohtaja Rauha Kyyrö on todennut Samuli Sirviön olevan "yksi lupaavimpia nuoria biisinkirjoittajia Suomessa". Keväällä 2008 Samulin mainittiin aktivoituneen myös DJ:nä.

Samuli Sirviö on arvostellut levyjä Noise- ja Hengis-sivustoille. Mediassa hänet on nähty ainakin Tartu mikkiin!, YleX:n X-ryhmä ja MTV3:n Kids Top 20 -ohjelmissa sekä Soundi-, Rumba- ja Suosikki-lehdissä.

Sirviö on yksi Elements Musicin listoilla olevista kirjoittajista.

Samuli Sirviö on myös vieraillut Vend-yhtyeen kappaleella The Pier sekä Mikael "MC" Gabrielin kappaleella Mökille jonka säveltämisessä hän oli myös mukana. Lisäksi Samuli Sirviö on toiminut lauluntekijänä mm. Stina Girsille, Antti Railiolle, Veljenpojat-yhtyeelle, Antti Tuiskulle, Eliselle ja Pate Mustajärvelle. 

Nykyään Samuli vaikuttaa Ellinooran taustalla tuottajana, keikkakitaristina ja toisena säveltäjänä. Lisäksi tuottajana Samuli on toiminut myös joidenkin muiden artistien kuten Antti Ketosen julkaisuille.

## Lähteet

## Aiheesta muualla
* MySpace.com - Samuli
* https://jannesamuli.wordpress.com/
Karelia (yhtye)

**Karelia** oli vuonna 1970 perustettu suomalainen yhtye, joka soitti pop-versioita kansanmusiikkikappaleista. Bändin johtohahmot olivat Armas Nukarainen (Paroni Paakkunainen) ja Iivana Nyhtänköljä (Edward Vesala). Yhtye julkaisi kaksi albumia, *[[Suomi Pop]]* ja *[[Suomi Pop 2]]* sekä singlet "Herran kanssa pellon laidassa" / "Taitaja Karjalan mailta" ja "Tiski-Jukka (Viipurin Vihtorin poika)" / "Vanha Kulta". Singlet julkaistiin nimellä Iivana Nyhtänköljä ja Karelia. Ensin mainitun singlen A-puoli oli ”vastine” Carolan vähän aiemmin julkaistulle hitille ”Herrojen kanssa pellon laidalla”, jossa tapauksesta muka syytetty Iivana Nyhtänköljä kertoo oikeudelle oman versionsa.

Maalis-huhtikuussa 1971 Karelia säesti Centrum-tavarataloissa kiertänyttä muotishowta, jonka juontajana toimi Mikko Kuoppamäki. Koreografiasta vastannut Risto Kurronen oli luonut uuden muotitanssin nimeltä *nikunaku*, joka sävelmä pohjautui 1800-luvun kansanmusiikkiin. Tanssia opetettiin tavarataloyleisölle.

Karelia on mukana myös yhdessä Nunnu Big Bandin kanssa levyllä *[[Nunnu]]*. Rocket Records on julkaissut yhtyeen *Suomi Pop* -albumit CD-kokoelmana vuonna 2012.

Paakkunainen perusti Karelia-yhtyeen uudelleen 1980-luvun taitteessa. Tässä täysin uudistuneessa kokoonpanossa soittivat Paakkunaisen lisäksi Esa Kotilainen (koskettimet), Eerik Siikasaari (kontrabasso, sähköbasso) ja Matti Kontio (kitara, kantele, kielisoittimet) sekä vuodesta 1982 Judo Wasama (rummut, lyömäsoittimet). Yhtyeen viimeisellä, vuonna 1992 äänitetyllä ja vuonna 2005 julkaistulla levyllä on mukana myös Mongo Aaltonen (lyömäsoittimet). 

## Levytykset
**[[Suomi Pop]]* (1971)
**[[Suomi Pop 2]]* (1971)
**[[Nunnu]]*, yhdessä Nunnu Big Bandin kanssa (1971)

**[[Tuohihuilu]]* (1981)
**[[Hyvää Joulua t. Karelia-yhtye]]* (1981)
**[[Maanitus]]* (1983)
**[[Karelia (albumi)|Karelia]]* (1986)
**[[Ex Etno]]* (2005)

## Alkuperäiskokoonpano
*Armas Nukarainen (Paroni Paakkunainen) – viulu, huilu, saksofoni ja urut
*Aslak Nunnu (Ilpo Saastamoinen) – kitara
*Pedri Sirmakka (Pekka Sarmanto) – basso ja viulu
*Iivana Nyhtänköljä (Edward Vesala) – rummut, lyömäsoittimet ja laulu

## Lähteet

## Aiheesta muualla
* ''Suomi Pop'' -albumin esittely Rocket Recordsin sivuilla
The Who Sell Out

**The Who Sell Out** on brittiläisen The Who -yhtyeen vuonna 1967 julkaistu konseptialbumi. Albumille on lisätty kappaleiden väliin humoristisia äänimainoksia, jotta kuuntelukokemus muistuttaisi kaupallisen kanavan radiolähetystä. Levylle sisältyy singlehitti ”I Can See for Miles” (USA #9, UK #10).

## Kappaleet
### Alkuperäinen [[vinyylilevy|vinyyli]]painos
**A-puoli**
# , *Radio London*
# , *More Music*
# , *Premier Drums*, *Radio London*
# , *Radio London*
# , *Radio London* (Church of Your Choice)
# , *Radio London* (Pussycat), *Speakeasy*, *Rotosound Strings*
#

**B-puoli**

**Charles Atlas*
# 
# 
# , (Vuoden 1995 uudelleenjulkaisussa demo kappaleesta "Rotosound Strings")
# 
# 
# 

### Vuoden 1995 CD-version bonuskappaleet
#,*Top Gear*
# , *Coke 2*
# , *Bag O'Nails*
# , *John Mason's Cars* (Rehearsal)
# , *John Mason's Cars* (Reprise)
# , *Coke 1*
# , *Radio 1* (Boris Mix)
# , *Odorono* (Final Chorus)
# 
# 

## Kokoonpano
* Roger Daltrey – laulu
* John Entwistle – bassokitara, laulu
* Keith Moon – rummut
* Pete Townshend – kitara, laulu

## Lähteet
Janne Mertanen

**Janne Juhani Mertanen** (s. 28. elokuuta 1967, Joensuu) on suomalainen pianisti. Hän on opiskellut Joensuun Konservatoriossa Matti Haapasalon sekä Sibelius-Akatemiassa muun muassa Erik T. Tawaststjernan oppilaana.  
Chopiniin erikoistunut pianisti debytoi Lontoon Wigmore Hallissa Chopin-ohjelmalla vuonna 1994.

## Levytyksiä

* Chopin: Mertanen-Chopin. Sony Classical 2023
* Sibelius: Finnish Folk Songs & Discoveries. Sony Classical 2021
* Kaski: Yö meren rannalla, Heino Kaski Piano Works. Alba 2018
* Palmgren: Piano Concertos 4-5, Pori Sinfonietta-Jan Söderblom. Alba 2017
* Sibelius: Piano Works 5 cd. Sony Classical 2015
* Grieg/Schumann: Piano Concertos, Gävle Symphony Orchestra-Hannu Koivula. Alba 2013
* Chopin: Grand Chopin, Works for piano & Orchestra. Turku Philharmonic-Jani Telaranta. Alba 2011
* Nino Rota: Piano Concertos e & C / Tampere Philharmonic-Hannu Lintu. Alba 2010
* Sibelius: Piano Works. Presence Records 2010
* Chopin: Piano Concertos 1 & 2 / Joensuun kaupunginorkesteri-Hannu Koivula. Alba 2008
* Chopin: Nocturnes vol.2 Alba 2003 ("Grand Prix du Disque Frederic Chopin" - palkinto, Varsova 2005)
* Chopin: Nocturnes vol.1 Alba 2001 ("Grand Prix du Disque Frederic Chopin" - palkinto, Varsova 2005)
* Romantic Finnish Piano (Madetoja, Sibelius etc) Macedonia Records 2001
* Chopin: 10 Mazurkas, 3 Etudes etc. Alba 2000
* Kokkonen: Piano Works. Alba 1998
* Satie: Satierik - pianoteoksia. Alba 1997
* Chopin Recital. Finlandia Records 1994

## Kilpailuvoittoja
* kansainvälinen Chopin-kilpailu  Darmstadt, 1992, 1. sija
*  Nyborgin pohjoismainen pianokilpailu (Tanska), 1992, 1. sija

## Lähteet

Haapakoski, Martti et al: Esittävä säveltaide, Suomen musiikin historia 5, Helsinki: WSOY 2002, s. 148–149.

## Aiheesta muualla
*
Kirottujen kaupunki

**Kirottujen kaupunki** () on vuonna 1995 ensi-iltansa saanut yhdysvaltalainen kauhuelokuva. Se perustuu John Wyndhamin kirjoittamaan kirjaan *The Midwich Cuckoos*. Elokuvan on ohjannut John Carpenter ja käsikirjoittanut David Himmelstein. Pääosassa esiintyvät muun muassa Christopher Reeve, Kirstie Alley ja Mark Hamill. Saman teoksen pohjalta on tehty myös vuonna 1960 elokuva Kirottujen kaupunki.

## Juoni

Tarina on uskollinen kirjoittajansa hengelle: se ei yritäkään mässäillä kauhulla - kyseessä on vain perienglantilaisen kuivasti kerrottu painajainen. Kysymyksessä on tapaus, jossa kylä on sulkeutunut ulkopuoliselta maailmalta päivän ajaksi, ja sen auettua todetaan suuren määrän naisia olevan pitkälle kehittyneessä raskaudentilassa: joku ulkopuolinen taho on istuttanut heihin sikiöitä.  Kun lapset aikanaan syntyvät, he osoittautuvat olevan psyykkisiä voimia omaavia inhimillisiä "käenpoikasia".

## Näyttelijät
Marcel Reymond

**Marcel Alfred Reymond** (7. heinäkuuta 1911 Sainte-Croix – 4. lokakuuta 2002 Sainte-Croix) oli sveitsiläinen mäkihyppääjä, joka kilpaili 1930-luvulla. Hän voitti maailmanmestaruuden vuoden 1933 MM-kisojen mäkikilpailussa 10,2 pisteen erolla seuraavaan 69 ja 70,5 metrin hypyillään.

## Lähteet
Oyo

**Oyo** on yksi Nigerian 36 osavaltiosta. Se sijaitsee maan länsiosassa Beninin vastaisella rajalla. Oyon pinta-ala on 28&nbsp;454 neliökilometriä. Vuoden 2006 väestönlaskennan alustavien tulosten mukaan Oyossa oli 5&nbsp;591&nbsp;589 asukasta. Suurin osa väestöstä on joruboita. Osavaltio on saanut nimensä joruboiden historiallisen valtion Oyon (noin vuosina 1400–1835) mukaan. 

Oyon  pääkaupunki on Ibadan. Ibadanin yliopisto on maan vanhin, se perustettiin 1948 Lontoon yliopiston collegena ja kasvoi autonomiseksi yliopistoksi 1962. 

Oyo on maatalousvaltaista aluetta, jossa kasvatetaan viljaa, banaaneja, kaakaota ja muita maataloustuotteita. Myös karjankasvatusta harjoitetaan. Maaperässä on kaoliinia ja akvamariinia.

Osavaltion eteläosassa lähellä Ibadania on jonkun verran trooppista sademetsää, muualta metsät on raivattu ja kasvillisuus on savannin tyyppistä.

## Lähteet

## Aiheesta muualla
Marie Darrieussecq

**Marie Darrieussecq** (3. tammikuuta 1969 Bayonne, Ranska) on ranskalainen kirjailija, joka tuli tunnetuksi esikoisromaanistaan *Sikatotta* (*Truismes*, 1996). Darrieussecq on syntyisin Ranskan baskialueelta, joka on tunnettu sioistaan, erityisesti niiden ilmakuivatuista vuoristokinkuista. 

## Opiskelu ja ura
Hän on opiskellut kirjallisuutta École Normale Supérieuressa ja toiminut ranskan opettajana Lillen yliopistossa vuosina 1994–1997. Hän kirjoittaa säännöllisesti artikkelita Ranskassa ja Isossa-Britanniassa nykytaiteen lehtiin sekä myös Libération- ja Charlie Hebdo -lehtiin.

Darrieussecqin esikoisteos sai suurta huomiota: kirja oli Goncourt -palkintoehdokas vuonna 1996 ja sitä myytiin Ranskassa yli kolmesataatuhatta kappaletta. Sikatotta suomennettiinkin jo 1997. Suomessakin teoksen menekki oli hyvä, 1998 kirjasta otettiin kolmas painos. Darrieussecqin tuotannosta on suomennettu toinenkin teos, *Kummitusjuttu* vuodelta 1998.

## Teokset
### Suomenkieliset
* 
* 

### Ranskankieliset
*  (suom. *Sikatotta*, 1997)
*  (suom. *Kummitusjuttu*, 1998)
* 
* 
* 
* 
* 
* 
* 
* 

## Lähteet

## Aiheesta muualla

*
Asbjørn Ruud

**Asbjørn Ruud** (6. lokakuuta 1919 Kongsberg – 26. maaliskuuta 1989 Oslo, Norja) oli norjalainen mäkihyppääjä.

Ruud dominoi veljiensä Birgerin ja Sigmundin kanssa 1930-luvun mäkihyppyä. Asbjørn voitti yhden maailmanmestaruuden vuonna 1938. Ruud menestyi myös arvostetussa Holmenkollenin kilpailussa: vuonna 1946 hän voitti kilpailun mäkihypyn, ja 1948 hän voitti Holmenkollen-mitalin ollen toinen Ruudin veljeksistä, joka ansaitsi mitalin.
Thronar

**Thronar** oli alankomaalainen black metal -vaikutteinen viikinkimetallia soittanut yhtye. Se perustettiin vuonna 1996 nimellä Cerberus. Yhtye julkaisi esikoisalbuminsa *[[For Death and Glory]]* vuonna 2005, minkä lisäksi se on osallistunut yhteen split-albumiin ja julkaissut kolme demoa, joista kaksi ensimmäistä vanhalla nimellään. Yhtyeen toinen albumi *[[Unleash the Fire]]* ilmestyi 25. kesäkuuta 2008. Vuoden 2009 alussa laulaja Reamon Bloem ilmoitti jättävänsä yhtyeen, ja vähän sen jälkeen yhtye ilmoitti lopettavansa toiminnan.

## Viimeinen kokoonpano

* Reamon Bloem – Laulu
* Otto van Beusekom – Kitara ja laulu 
* Kevin Olinga – Kitara 
* Bouke Braun – Basso
* Nathalia Hoogkamer – Kosketinsoitin
* Jarno Olinga – Rummut 

## Diskokrafia
### Demot
* *A Journey Must Begin...* (1999)
* *One Man's Fate* (2001)
* *Promo 2003* (2003)

### Albumit
* *[[For Death and Glory]]* (2005)
* *[[Unleash the Fire]]* (2008)

### Splitit
* *Arnhem Trolleymetaal* (2003) Non-Divinen, Mortal Formin ja Morgana-X:n kanssa

## Lähteet
* http://www.twilight-vertrieb.de/index.php?cat=item&id=3457 

## Aiheesta muualta
* 
* 
* 
* Yhtyeen viralliset kotisivut
Silvana De Mari

**Silvana De Mari** (s. 1953) on italialainen kirjailija. Hän on koulutukseltaan kirurgi, ja hän työskenteli kirurgina sekä Italiassa että Etiopiassa ennen kuin perusti yksityisen psykoterapiavastaanoton Torinoon ja ryhtyi psykiatriksi Hänet tunnetaan maailmanlaajuisesti vuonna 2004 julkaisemastaan fantasiaromaanista *Viimeinen haltia*. Kirja voitti ilmestyttyään useita arvostettuja fantasiakirjallisuuden palkintoja.

## Suomennettu teos
* 

## Lähteet

## Aiheesta muualla
* De Marin kotisivut  (italiaksi)
Ninja Cheerleaders

**Ninja Cheerleaders** on vuonna 2008 suoraan DVD:lle julkaistu yhdysvaltalainen komediaelokuva. Elokuvan ohjasi ja käsikirjoitti David Presley. Pääosaa esittävät Trishelle Cannatella, Ginny Weirick ja Maitland McConnell.

## Juoni
April, Courtney ja Monica ovat kolme kaunista, älykästä ja kovia collegen ensimmäisen vuoden oppilaita. He ovat juuri saamassa päätökseen ensimmäistä lukukautta Los Lomas Malasin collegessa. Kolmikon täytyy pärjätä todella hyvin kokeissa päästäkseen Ivy League yliopistoon. Lisäksi he toimivat strippareina saadakseen rahaa yliopistoa varten. Kaikki tämä vaikeutuu, kun vapaaksi päässyt mafiapomo Victor Lazzaro vaatii nyt Hiroshin omistuksessa olevaa pientä strippausklubia takaisin, joka oli hänen isänsä perustama perheyritys. Tyttöjen täytyy nyt pelastaa senseinsä, jonka aikana heidän täytyy vältellä uteliaita poliiseja, vanhempia ja pervoja collegen valmentajia, sekä taistella tiensä kummallisten rikollisten läpi.

## Rooleissa

## Aiheesta muualla
*
ECW World Heavyweight Championship

**ECW World Heavyweight Championship** () oli amerikkalaisen showpaini-organisaatio Extreme Championship Wrestlingin arvokkain mestaruusvyö. ECW:n mestaruus poistettiin käytöstä vuonna 2001 ECW:n mentyä konkurssiin, World Wrestling Entertainmentin ostettua oikeudet ECW-brändiin, vyö palautettiin käyttöön  kesäkuussa 2006, jolloin siitä tuli yksi kolmesta WWE:n arvokkaimmasta tittelistä WWE:n mestaruuden ja Raskaan sarjan maailmanmestaruuden rinnalle, tosin uusi, niin sanottu "WWECW":n mestaruus ei koskaan saavuttanut samanlaista arvostusta, kuin kaksi muuta päämestaruutta. ECW:n toimitusjohtaja Paul Heyman luovutti  WWE:n uudestaan käyttöön ottaman ECW:n mestaruuden juuri WWE:n mestaruuden voittaneelle ECW:n alkuperäisjäsenelle Rob Van Damille. 

ECW:n tuottaminen lopetettiin 16. helmikuuta 2010 ja sen ohjelmapaikan tiistai-illalle otti WWE:n uusi konsepti WWE NXT. Viimeisenä ECW: mestarina pidetään oli Ezekiel Jacksonia, joka voitti vyön Christianilta 16. helmikuuta 2010 viimeisessä ECW-lähetyksessä. Jackson on myös kaikkien aikojen lyhimpään hallinnut ECW:n mestari, sillä vyö poistettiin taas käytöstä heti Jacksonin voitettua ottelun. Viimeinen alkuperäisen Extreme Championship Wrestlingin ECW:n mestari oli Rhino.

## Ennätyksiä
* Yhteensä pisimpään hallinnut mestari: Shane Douglas, 874 päivää
* Pisimpään kestänyt mestaruuskausi: Shane Douglas, 406 päivää
* Eniten mestaruuskausia: The Sandman, 5 kertaa
* Lyhimpään kestänyt mestaruuskausi: Tommy Dreamer, 30 minuuttia. 
(Dreameria lyhemmän ajan hallitsi Ezekiel Jackson, jonka voiton jälkeen 
ECW:n mestaruus poistettiin käytöstä 

## Katso myös
* WWE Championship
* World Heavyweight Championship
* Luettelo ECW Championeista

## Lähteet
* ECW Championship - WWE.com
* Virallinen lista haltijoista - WWE.com
Altea

**Altea ** on kaupunki Espanjassa Valencian itsehallintoalueella Alicanten maakunnassa. Altean pinta-ala on 34,4 km². Vuonna 2015 sen väkiluku oli 22 385 asukasta. Altean pääelinkeino on matkailu.

## Kuvia

Altea3.jpg|Taustalla Església de la Mare de Déu del Consol d'Altea
Altea calle JMM.JPG
Llenç de la muralla d'Altea.JPG
Casa Gadea, Altea.JPG|Villa Gadea
Caserna dels Carrabiners de l'Olla, Altea.JPG|Caserna de los Carabineros en Olla


## Lähteet

### Viitteet

## Aiheesta muualla

* Altean infosivut
Vonda N. McIntyre

**Vonda Neel McIntyre** (28. elokuuta 1948 – 1. huhtikuuta 2019) oli yhdysvaltalainen tieteiskirjailija. 

## Teokset
McIntyre oli koulutukseltaan biologi. Tieteiskirjallisuuden kirjoittamisen McIntyre aloitti jo parikymmenvuotiaana osallistuen tunnettuun Clarion-kirjoittajatyöpajaan. Hän oli yksi ensimmäisistä kuuluisuuteen nousseista Clarionin kasvateista.

McIntyren tuotannosta erottuu erityisesti kaksi palkittua romaania: *Unikäärme* (1978) sekä *[[Aurinko ja kuu]]* (1997). *Unikäärme* sai Hugo-, Nebula- ja Locus-palkinnot, ja sitä on pidetty yhtenä parhaimmista ydinsodan jälkeiseen maailmaan sijoittuvista tarinoista. Teos on suurtuhon jälkeisten tarinoiden keskuudessa harvinaisesti perusvireeltään valoisa ja toiveikas. *Aurinko ja kuu* on Ranskan Aurinkokuninkaan Ludvig XIV:n hoviin sijoittuva osin vaihtoehtohistoriallinen teos.

McIntyren novellituotannosta on suomennettu hänen Finncon-vierailuunsa liittyen ”Siivet” (1979), julkaistu *[[Tähtivaeltaja]]ssa* 1/1995. Novelli oli Hugo- ja Nebula-ehdokkaana.

## Suomennetut teokset
* 
* 
* 

## Lähteet

## Aiheesta muualla
* Kotisivut . 
* 
* Josh Wimmer: Feminism, astronauts, and riding sidesaddle: Talking to Dreamsnake’s Vonda McIntyre. io9.com 24.8.2010. 
* Matti Lundberg: Hänen olivat käärmeet. Kiiltomato.net 16.8.2002.
* Toni Jerrman: Positiivinen Unikäärme yllättää . Helsingin Sanomat 1.2.2003.
Ayamonte

**Ayamonte** on kaupunki Espanjassa Huelvan maakunnassa Andalusian itsehallintoalueella. Se sijaitsee Guadianan varrella Portugalin rajan tuntumassa. Vuonna 2021 kaupungissa oli 21&nbsp;510 asukasta.

## Väestömäärän kehitys
* 2000: 16&nbsp;939
* 2005: 18&nbsp;001
* 2010: 20&nbsp;597
* 2015: 20&nbsp;357
* 2020: 21&nbsp;104

Lähde:

## Lähteet

## Aiheesta muualla
Jack DeJohnette

**Jack DeJohnette** (9. elokuuta 1942 Chicago – 26. lokakuuta 2025 Kingston, New York) oli yhdysvaltalainen jazzrumpali, -pianisti sekä säveltäjä. DeJohnette aloitti pianonsoiton 4-vuotiaana ja 14-vuotiaana hän soitti koulunsa orkesterissa rumpuja sekä aloitti yksityistunnit pianonsoitossa Chicago Conservatory of Musicissa. Hän oli pian kysytty muusikko sekä rumpalina että pianistina Chicagon jazzpiireissä. Vuonna 1968 hän liittyi Miles Davisin orkesteriin levyttäen tämän kanssa seuraavana vuonna käänteentekevän *[[Bitches Brew]]* -albumin. Niin ikään vuonna 1968 hän levytti ensimmäisen soololevynsä *The DeJohnette Complex*. 

Jack DeJohnetten kanssa työskennelleitä merkittäviä jazzmuusikoita ovat muun muassa John Coltrane, Ornette Coleman, Sonny Rollins, Thelonious Monk sekä Herbie Hancock.

DeJohnette esiintyi Tampere Jazz Happeningissä vuosina 1991 Special Edition -yhtyeineen sekä 2007 Ripple Effect -yhtyeineen. Vuonna 2000 hän piti tapahtumassa lyömäsoitintyöpajan. Porissa hän vieraili Special Editionin kanssa 1985 ja Helsingissä Charles Lloydin kvartetin rumpalina jo 1966.

## Lähteet

## Aiheesta muualla

* Viralliset kotisivut
* Jack DeJohnette MySpace-sivustolla
L. Sprague de Camp

**Lyon Sprague de Camp** (27. marraskuuta 1907 – 6. marraskuuta 2000) oli yhdysvaltalainen kirjailija. Hän julkaisi ensimmäisen novellinsa vuonna 1937 scifi-lukemistossa *[[Analog Science Fiction and Fact|Astounding Science Fiction]]*.

De Camp alkoi koota Robert E. Howardin jäämistöstä löytyneitä keskeneräisiä käsikirjoituksia ja luonnoksia. Niitä muokkaamalla ja täydentämällä de Camp julkaisi vuonna 1955 kokoelman Howardilta kesken jääneitä kertomuksia. De Camp kirjoitti myös itse sekä yhdessä Björn Nybergin ja Lin Carterin kanssa suuren määrän kokonaan uusia Conan-tarinoita ja toimitti useita uusia novellikokoelmia.  

Kirjoittajana De Camp  ei mielellään käyttänyt elementtejä, joita piti mahdottomina – kuten yli valon nopeudella matkustamista. De Camp kirjoitti myös vaihtoehtoisia historioita sekä historiallisia, ei-tieteiskirjallisia tarinoita sekä tietokirjoja. Scopesin oikeudenkäyntiä kuvaavaa The Great Monkey Trialia on pidetty keskeisenä tapausta koskevana tutkimuksena. De Camp ei uskonut kummituksiin eikä yliluonnolliseen ja hänellä oli tapana kumota näennäistieteellisiä väitteitä. De Camp oli skeptikkojärjestö CSICOP:n jäsen. Tietokirjoissaan hän selitti, miten pyramidit ja vastaavat muinaisten kulttuurien rakennelmat on saatu aikaan ja miten eräiden uususkontojen historiaa, muinaisia mantereita ja taruja koskevat väitteet on poimittu tieteiskirjallisuudesta. Lisäksi hän kirjoitti evoluutiosta ja sen tutkimuksesta sekä yleensä teknologian kehityksestä. De Camp kirjoitti myös Robert E. Howardin sekä H. P. Lovecraftin elämäkerrat. 

De Camp sai muun muassa Gandalf-suurmestaripalkinnon vuonna 1976 sekä Nebula-suurmestaripalkinnon 1978. Hänet on nimetty yhdeksi tieteiskirjallisuuden Grand Mastereista.

## Suomennetut novellit

* ”Kauhistuttava Kaa” (1958), teoksessa *Velhojen valtakunta*, 1989.
* ”Sisäinen palo” (1955), teoksessa *Top Science Fiction 2*, 1993. 

## Lähteet

## Aiheesta muualla
* 
* Leena Peltonen: Käärmeaita. Aikakone 1/1989.
* John Grant: The Compleat Enchanter. Infinity plus 3.3.2001.
Nauplios

**Nauplios** (, ) oli kreikkalaisessa mytologiassa kahden eri mieshahmon nimi:

* Nauplios, Poseidonin ja Amymonen poika
* Nauplios, argonautti ja edellisen jälkeläinen
Mömmö

**Mömmö** on itäsuomalainen sukunimi.

Tunnettuja Mömmöjä:
*Eetu Mömmö (s. 2002), jalkapalloilija
*Esko Mömmö (1930–2012), mäkihyppääjä
*Jouni Mömmö (1955–1991), muusikko
*Pekka Mömmö (1878–1910), SDP:n kansanedustaja
*Viljo Mömmö (1888–1918), pastori, pamflettien *Uskonnollisia ajankysymyksiä* ja *Murrosaikoja* kirjoittaja

"Mömmö" on myös jalkapalloilija Jari Sulanderin lempinimi.
Branford Marsalis

**Branford Marsalis** (s. 26. elokuuta 1960 New Orleans, Louisiana) on yhdysvaltalainen saksofonisti. Branford Marsalis on syntyisin muusikkoperheestä, josta hänen lisäkseen tunnettuja muusikkoja ovat isä Ellis Marsalis sekä nuoremmat veljet Wynton, Delfeayo ja Jason Marsalis. 

Branford Marsalis aloitti ammattilaisuransa 1980-luvun alussa Art Blakeyn orkestereissa jonka jälkeen hän soitti yhdessä veljensä Wyntonin kanssa vuosina 1982-1985. Vuonna 1985 hän liittyi Stingin taustayhtyeeseen ja soitti tämän kanssa Live Aid konsertissa. Tämän jälkeen hän perusti oman yhtyeensä vuonna 1986. 1990-luvun alussa Marsalis teki useita esiintymisiä Grateful Deadin kanssa ja voitti vuonna 1993 Grammy-palkinnon parhaasta pop-instrumentaalista yhdessä Bruce Hornsbyn kanssa. Hän myös kiersi Miles Davisin kanssa tämän yhdeksi viimeisiksi jääneistä kiertueista.

Branford Marsalis vieraili kvartetteineen Pori Jazzissa 1990.

## Diskografia
*2006 *Braggtown*
*2004 *A Love Supreme Live - (DVD/CD)*
*2004 *Eternal*
*2003 *Romare Bearden Revealed* 
*2002 *Footsteps of our Fathers*
*2001 *Creation* 
*2000 *Contemporary Jazz*
*1999 *Requiem*
*1997 *Music Evolution*
*1996 *The Dark Keys*
*1996 *Loved Ones*
*1994 *Buckshot LeFonque*
*1993 *Bloomington*
*1992 Sneakers - elokuvan soundtrack
*1992 *I Heard You Twice The First Time* 
*1991 * The Beautyful Ones Are Not Yet Born*
*1990 *Crazy People Music*
*1990 *Mo' Better Blues*-elokuvan soundtrack
*1989 *Do The Right Thing*
*1989 *Trio Jeepy* 
*1988 *Random Abstract*
*1987 *Renaissance* 
*1986 *Romances for Saxophone* 
*1985 *Royal Garden Blues*
*1984 *Scenes In The City*

Lisäksi hän on levyttänyt useiden muusikkojen taustabändeissä.

## Lähteet

## Aiheesta muualla
* Viralliset kotisivut 
*
Hans Bjørnstad

**Hans Bjørnstad** (18. maaliskuuta 1928 Lier, Norja – 24. toukokuuta 2007) oli norjalainen mäkihyppääjä, joka kilpaili 1940- ja 1950-luvuilla.

Bjørnstad voitti kultaa Lake Placidin MM-kisoissa 1950 kuuden pisteen erolla seuraavaan kilpailijaan. Holmenkollenin kisoissa hän sijoittui toiseksi vuonna 1950, kuudenneksi vuosina 1948 ja 1952 sekä seitsemänneksi vuonna 1951.

## Lähteet
Joakim Noah

**Joakim Simon Noah** (s. 25. helmikuuta 1985) on ranskalais-yhdysvaltalainen koripalloilija. Hän syntyi New Yorkissa, varttui lapsuutensa Pariisissa. Hän muutti 13-vuotiaana takaisin Yhdysvaltoihin ja pelasi siellä yliopistotasolla Floridassa ennen NBA-varaustaan vuonna .

Noahin isä on ranskalainen tennistähti Yannick Noah ja äiti ruotsalainen missi Cécilia Rhode. Noahilla on sekä Ranskan että Yhdysvaltain kansalaisuus ja hän on päättänyt edustaa maajoukkuetasolla Ranskaa. Noah kuului hopeaa voittaneeseen joukkueeseen koripallon Euroopan-mestaruuskilpailuissa 2011.

Sentterinä pelaava 211-senttinen Noah siirtyi kesällä 2016 New York Knicksiin edustettuaan pitkään Chicago Bullsia. Joulukuussa 2018 hän teki sopimuksen Memphis Grizzliesin kanssa.

## Lähteet

## Aiheesta muualla
Oulun seurakuntayhtymä

**Oulun seurakuntayhtymän** muodostavat Oulun kaupungin alueella toimivat evankelisluterilaiset seurakunnat Oulun tuomiokirkkoseurakunta, Haukiputaan seurakunta, Karjasillan seurakunta, Kiimingin seurakunta, Oulujoen seurakunta, Oulunsalon seurakunta ja Tuiran seurakunta. Jäsenseurakunnat kuuluvat Oulun hiippakuntaan.

Seurakuntayhtymän ylintä päätöksentekovaltaa käyttää Oulun seurakuntien yhteinen kirkkovaltuusto, joka valitaan neljän vuoden välein pidettävissä seurakuntavaaleissa. Samoissa vaaleissa valitaan myös kunkin seurakunnan oma seurakuntaneuvosto. Yhteinen kirkkovaltuusto valitsee yhteisen kirkkoneuvoston, joka on seurakuntien yhteisten asioiden valmistelu- ja toimeenpanoelin. 

Seurakuntayhtymän tehtäviin kuuluvat seurakuntien talouden ja henkilöstöhallinnon hoitaminen. Yhtymä huolehtii myös seurakuntien kiinteistöistä, hautausmaista sekä yhteisten toimintamuodoista kuten perheneuvonnasta ja diakoniasta.

Vuoden 2025 lopussa Oulun seurakuntayhtymän seurakuntiin kuului yhteensä 142&nbsp;674 jäsentä, mikä oli noin 65,6 prosenttia Oulun väestöstä. Seurakunnan jäsenmäärä on ollut viime vuodet laskussa. Korkeimmillaan jäsenmäärä oli vuonna 2012, jolloin jäseniä oli 150&nbsp;365.

## Katso myös
* Uskonto Oulussa
* Oulun hiippakunta

## Lähteet

## Aiheesta muualla
*Oulun ev.-lut. seurakunnat
Matthias Buse

**Matthias Buse** (s. 3. maaliskuuta 1959 Zittau) on Itä-Saksaa edustanut mäkihyppääjä. Hän voitti maailmanmestaruuden 18-vuotiaana vuonna 1978.

Buse sijoittui nuorten EM-kilpailujen mäkihypyssä viidenneksi vuonna 1975. Kaksi vuotta myöhemmin hän saavutti nuorten MM-hopeaa sekä sijoittui aikuisten kilpailuissa Lahden MM-esikisoissa kolmanneksi ja Ounasvaaralla viidenneksi. Keski-Euroopan mäkiviikolla 1977–1978 hän voitti Oberstdorfin osakilpailun ja sijoittui yhteispisteissä suomalaisen Kari Ylianttilan jälkeen toiseksi. Puolitoista kuukautta myöhemmin Lahden MM-kilpailuissa hän voitti kultaa normaalimäen kilpailussa ja sijoittui suurmäessä neljänneksi. Muutaman vaisumman vuoden jälkeen hän sijoittui Oslon MM-kilpailuissa 1982 suurmäessä seitsemänneksi, normaalimäessä 13:nneksi ja joukkuekilpailussa neljänneksi. Sarajevon talviolympialaisissa 1984 hän sijoittui suurmäessä 21:nneksi. Samana vuonna Engelbergin MM-kisoissa hän saavutti hopeaa joukkuemäessä. Kyseisen kauden jälkeen hän päätti lopettaa uransa.

Maailmancupissa Buse oli kerran palkintopallilla; tämä kisa käytiin Sapporossa vuonna 1982. Tällä hetkellä Buse toimii VSC Klingenthalin varapresidenttinä.

## Lähteet
* 
* 

### Viitteet